Referat fra styremøte i OODK

Møtenummer:11/2016

Dato:08.12.2016

Kl:19.00

Sted: Østhornveien (hos Kristen)

Frafall: Marianne, Hege og Rita

Dagsorden:

Sak 42/2016: Godkjenning av referat

*Godkjent*

Sak 43/2016: Høringssinnspill nye rallylydighetsregler.

*Treningslederene har utarbeidet et fyldig høringsinnspill til det reviderte regleverket for rallylydighet. Utover innspillet fra treningslederne har styret mottatt innspill fra ett medlem. Styret gjennomgikk saken og vedtok å stille seg bak det innspill treningslederne har utarbeidet. Innspillet sendes til NKK.*

Faste punkter:

* Antall medlemmer: *287*
* Klubbaktiviteter
	+ *Feltsøkcup i samarbeid med Stovner og Askim. 18 ekvipasjer påmeldt første konkurranse.*
	+ *Adventsfrokoster er i gang*
	+ *Julenisseløp 18/12*
* Økonomi
*Ingen saker*
* Stevner
* *Stevneledere 2017:NM LP- Anna Berntzen, Bruks- Wenche Kristiansen, AG – Svein Hveding, Rally- Hege Wang med bistand fra Hege Kornør. Dvs mangler for LP.
Terminlisten rally er godkjent av NKK. Terminlisten for Bruks var ikke godkjent enda da dette møtet fant sted.*
* Trening/kurs
	+ *Brekke benyttes fortsatt av rally og LP*
	+ *Påmelding til EKT for lydighetsgrenene innen 15/12. Kun 4 påmeldte så langt. Dersom det er færre enn 12 påmeldte avlyses det*
	+ *Påmelding til Agtrening i Ellingsrud er 28/12*
* *Retningslinjer for trening og kurs er oppdatert med kulepunkt om eget tilretteleggingstilskudd fra Studieforbundet på s. 2*
* Diskusjon om organisering av treningsansvarlige ev. behov for endring til treningskomite pr gren. *Det optimale er etter styrets vurdering en eller flere treningsansvarlige pr gren. En egen komite pr gren er ikke ønskelig p.t*
	+ *Prøve å gjøre logoen til Studieforbundet mer tydelig på nettsidene våre*
* Materiell/vedlikehold
	+ Mer inneplass på Brekke:
	*Kristen får fullmakt til å disponere inntil kr 5 000,- i søkeprosessen. Prosessen vil være som følger:*
	+ *Kristen får hjelp til å lage skisser av å bygge inn en container på str 20m3 i tilknytning til den containeren vi allerede har*
	+ *BYM må først anbefale løsningen skissert over*
	+ *Deretter må man søke Plan og bygg.*
	+ *Endelig godkjenning må gis av Fylkesmannen siden Brekke er innenfor Markagrensen og gjenstand for spesielt vern*